कार कंपनिया करेंगी दामों में बढ़ोतरी  
तमाम कार बनाने वाली कंपनियों ने चाहे वह देसी हों या विदेशी उन्होंने अपनी कारों के दाम बढ़ाने का फैसला किया है।
साल 2012 में नई कार का सपना भी महंगा होने वाला है। तमाम कार बनाने वाली कंपनियों ने चाहे वह देसी हों या विदेशी उन्होंने अपनी कारों के दाम बढ़ाने का फैसला किया है। दामों में एक से लेकर तीन फीसदी की बढ़ोतरी होगी। महिन्द्रा एंड महिन्द्रा ने हाल ही में कहा कि वह अपनी गाड़ियों की कीमत में 3 फीसदी तक का इजाफा कर सकती हैं।

	साथ ही हुंडई ने भी अपनी कारों के दामों में डेढ़ से दो फीसदी के इजाफे की बात कही है। जनरल मोटर्स फोर्ड और निसान की कारों के दाम बढ़ने के भी पूरे आसार हैं हालांकि मारुति सुजुकी और टाटा मोटर्स ने अभी तक कारों के दाम बढ़ाने को लेकर कोई फैसला नहीं किया है।